SREDNJA GOSPODARSKA ŠKOLA KRIŽEVCI

KRIŽEVCI, Milislava Demerca 1

MB: 00677264, OIB: 58166527230, RKP:19829, šifra ustanove 06-041-504

Razina: 31 ( proračunski korisnik jedinice lokalne i područne (regionalne) samouprave koji obavlja poslove u sklopu decentraliziranih funkcija)

Šifra djelatnosti:8532

KLASA:406-08/15-01 / 40

URBROJ: 2137-53-06-15-1

**Obrazloženje prijedloga Financijskog plana za 2016.godinu i projekcija za 2017.i 2018. godinu**

***1. Sažetak djelokruga rada proračunskog korisnika***

a) Osnovni podaci

Ukupni broj učenika: 408 ukupni broj odjela:19, ukupan broj zaposlenika: 57 od toga nastavnika 46, 2 stručna suradnika, 7 administrativno-tehničkih radnika, 2 pomoćnog osoba.

Programi i trajanje obrazovanja : programi u četverogodišnjem trajanju ; poljoprivredni tehničar opći, poljoprivredni tehničar fitofarmaceut, veterinarski tehničar, obrazovni programi u trogodišnjem trajanju: mehaničar poljoprivredne mehanizacije, poljoprivredni gospodarstvenik i mljekar.

b) Poslovni uvjeti -zgrada-stanje i plan

Srednja gospodarska škola smještena je u zgradi Visokog gospodarskog učilišta koje je 100% - tni vlasnik navedene zgrade.

Zgrada je izgrađena 1962. Godine, te obnovljena 1975 godine ( stavljeno krovište).

Srednja gospodarska škola u navedenoj zgradi koristi samo jedan dio prostora koji se odnosi na:

- Prvi kat zgrade u cijelosti

- Drugi kat zgrade( potkrovlje), sjeverna strana potkrovlja gdje su smješteni kabineti nastavnika i zbornica

Shodno navedenom Srednja gospodarska škola nema vlasnički udio u zgradi koju koristi za svoje potrebe, ali se kao 100% -tni vlasnik upisuje na popratne gospodarske objekte koji se nalaze u neposrednoj blizini zgrade Visokog gospodarskog učilišta.

Radi se o dva veća objekta:

a) Mljekarski praktikum

b) Govedarski praktikum

Za nastavu TZK koriste se sportski tereni, igrališta i oprema u vlasništvu OŠ Ljudevit Modec Križevci.

Grijanje škole je u sklopu centralnog grijanja i kotlovnica Gimnazije Ivana Zakmardija Dijankovečkog Križevci, te Visokog gospodarskog učilišta Križevci, od studenog 2014 godine brojila su razdvojena te svaka škola plaća zasebno svoju potrošnju plina.

Nastava se odvija u 12 učionica .

Škola radi u dvije smjene . Prostorni uvjeti ne zadovoljavaju osnovne potrebe suvremene nastave (rad u jednoj smjeni).

***2. Obrazloženje programa rada školske ustanove***

Prioritet škole je kvalitetno obrazovanje i odgoj učenika što ostvarujemo stalnim usavršavanjem nastavnika( seminari, stručni skupovi, aktivi) i podizanjem nastavnog standarda na višu razinu. Poticanjem učenika na izražavanje kreativnosti, talenta i sposobnosti, širenjem obveznog kurikuluma pružanjem raznovrsnih, prema interesima učenika ponuđenih, izbornih i fakultativnih sadržaja skrbi se za stalno učenje i napredovanje učenika, razvijanje navike cijelo životnog učenja, usvajanje zdravih navika preko modula zdravstvenog odgoja, razvoj kompletne mlade osobe s razvijenim samopoštovanjem i građanskom sviješću.

Financijskim planom sredstava su planirana za provođenje programa:

1. Program 1001- plaće za zaposlene

Ovaj program provodit će se kroz sljedeće aktivnosti;

A580008 Aktivnost: Financiranje iz državnog proračuna

A580112 Aktivnost: Jubilarne nagrade

2. Program 1032- Zakonski standard u srednjem školstvu

A100054 Aktivnost: Odgojnoobrazovno i administrativno osoblje

K100037 Projekt: Opremanje srednji škola

Za navedeni Program 1032 predviđeno je 796.625,00 kuna, od toga za A100054-776.625,00 kuna a za K100037, 20.000,00 za nabavu računala.

3. Program 1033- Potrebe iznad zakonskog standarda u SŠ

A100057 Aktivnost: Županijske javne potrebe u SŠ

A100070 Sufinanciranje prijevoza učenika

A100133 Inter-agro flora

A100134 Gospodarska djelatnost SGŠ Križevci

T100048 Prilika za sve

Za Program 1033 predviđeno je 3.171.230,96 kuna, a za A100057-118.250,00 kuna, isti iznosi planirani su i za projekcije 2017 i 2018.

A100070-1.432.200,00 kuna, isti iznosi planirani i za projekcije 2017 i 2018.

A100133- 50.000,00 kuna, ostatak sredstava po Projektu „ INTER AGRO FLORA'I U 2016.

A100134 -1.530.830,00 kuna, planirana sredstva od obavljanja vlastite djelatnosti u praktikumima škole.

T100048- 39.950,96 kuna , Pomoćnici u nastavi - Sporazum o partnerstvu sa Koprivničko križevačkom županijom „ Prilika za sve“

***3. Zakonske i druge podloge na kojima se zasniva program rada škola***

-Zakon o odgoju i obrazovanju. NN 87/08.. 86/09.. 92/10 .105/10.. 90/11.16/12.,86/12.,94/13,154/14 -Zakon o ustanovama, NN 76/93.,29/97., 47/99., 35/08.

-Zakon o proračunu ( NN 87/08,136/12,15/15. ), Pravilnik o proračunskim klasifikacijama ( nn 26/10,120/13.) i Pravilnik o proračunskom računovodstvu i računskom planu ( NN114/10, 31/11,124/14, 115/15.)

-Zakon o fiskalnoj odgovornosti i Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 78/11,139/10,19/14,106/12,130/13,19/15,119/5.)

- Proračun Koprivničko-križevačke županije za 2016. Godinu i projekcije za 2016. I 2017. ( Županijska skupština Koprivničko-križevačke županije na sjednici održanoj 26.studenog 2015. Godine.

- Školski kurikulum Srednje gospodarske škole Križevci

- Godišnji plan i program rada za školsku godinu 2015/2016. Godinu.

***4. Usklađenost ciljeva, strategije i programa s dokumentima dugoročnog razvoja***

Škola donosi Školski kurikulum i Godišnji plan i program rada za školsku godinu prema planu i programu koje je donijelo Ministarstvo znanosti, obrazovanja i sporta. Također Financijski planovi donose se za fiskalnu godinu a ne za školsku godinu.

***5. Ishodišta i pokazatelji na kojima se zasnivaju izračuni i procjene potrebnih sredstava za provođenje programa Izvori sredstava za financiranje rada škole su:***

Pomoći proračunskim korisnicima iz proračuna za koje nije on nadležan, skupina 636, državni proračun za financiranje rada zaposlenih radnika

Pomoći iz državnog proračuna temeljem prijenosa EU sredstava,skupina 638.

Opći prihodi i primici, skupina 671, županijski proračun za materijalne troškove poslovanja te održavanje obnovu nefinancijske imovine.

Vlastiti prihodi,skupina 661,od prodaje proizvedenih proizvoda u praktikumima škole,a koriste se za provedbu aktivnosti škole prema planu i programu, te obnovu nefinancijske imovine.

Prihodi po posebnim propisima, skupina 652, sastoje se od sufinanciranja, uplata roditelja za realizaciju dodatnih programa i aktivnosti škole sukladno Školskom kurikulumu za školsku godinu 2015/2016.,naknade troškova osiguranja učenika, prihoda od Hrvatskog zavoda za zapošljavanje za stručno osposobljavanje osoba bez zasnivanja radnog odnosa.

Prihodi od nefinancijske imovine i naknade štete s osnova osiguranja, skupina 652,683,722

Prihod od kamate,skupina 641 prihodi od financijske imovine( platni promet)

Prema Zakonu o proračunu ( NN 87/2008.) i metodologiji za izradu prijedloga financijskog plana proračunskih korisnika proračuna JLS u sklopu decentraliziranih funkcija školstva, za razdoblje 2016.-2018. prijedlog potrebnih sredstava za 2016. i projekcije za 2017 i 2018.godinu temelje se na:

**I** Zakonu o plaćama javnih službenika i namještenika, Kolektivnom ugovoru za zaposlenike u

srednjim školama i Temeljnom kolektivnom ugovoru za zaposlenike u javnim službama, prema ugovorenoj osnovici od 5.108,84 kn. i obračunskim koeficijentima te nove Uredbe od 28.3.2014.godine a koja se primjenjuje od 1 .travnja 2014. Preko sustava centralnog obračuna plaća (COP-e). Plaća za zaposlene uključuje: plaću za redovan rad, bolovanje do 42 dana, naknade za smjenski rad, dvokratni i prekovremene sate.

Rashodi za zaposlene financiraju se uz državnog proračuna i isplaćuju s računa državne riznice putem COP-a.

**II**  Kriterijima i mjerilima za financiranje rashoda za financiranje decentraliziranih funkcija srednjih škola i učeničkog doma, Planu rashoda za materijal, dijelove i usluge tekućeg i investicijskog održavanja za srednje škole i učenički dom u Koprivničko-križevačkoj županiji, Plana rashoda za nabavu proizvedene dugotrajne imovine i dodatna ulaganja na nefinancijskoj imovini srednjih škola i učeničkog doma u Koprivničko-križevačkoj županiji, te Financijskog plana škole za 2015. godinu.

Prihodi za materijalne troškove , prijevoz zaposlenika na posao i s posla , za energente, tekuće i investicijsko održavanje i ostale naknade iskazani su na kontima 671- Prihodi iz nadležnog proračuna za financiranje redovne djelatnosti proračunskih korisnika.

Prihodi i troškovi koji se financiraju planirani su prema Uputama za izradu prijedloga Proračuna Koprivničko - križevačke županije za razdoblje 2016-2018. Godine , Klasa: 400-06/15-01-54, Urbroj; 2137/1-06/01-15-2 od 02.rujna 2015.. godinu na temelju Smjernica ekonomske i fiskalne politike za razdoblje 2016-2018. Vlade Republike Hrvatske i Uputa za izradu proračuna JLS i područne samouprave Ministarstva financija. Sredstva za financiranje decentraliziranih funkcija srednjih škola ostaju na razini 2015. godine.

Plan za 2016. godinu i projekcije za 2017. i 2018. godinu škole izrađuju na temelju Zakona o proračunu izmijenjenog početkom 2015. godine, a dio izmjena odnosi se na utvrđivanje dvostrukih limita te uključivanje cjelovitih financijskih planova u sustav proračuna za škole i učenički dom . Dakle škole u svoje financijske planove uključuju sve prihode (od uplata roditelja,prodaje proizvoda učeničkih zadruga, iznajmljivanja prostora, prihode od prodaje proizvoda i usluga, obrazovanja odraslih itd.) i rashode.

**III**  Odluke o financiranju prema članku 141. Zakona o odgoju i obrazovanju u osnovnim i srednjim školama za posebne usluge i aktivnosti škole. Planirani su prihodi za posebne namjene sukladni potrebama i programima Školskog kurikuluma.

**IV** Vlastiti prihodi ostvaruju se od obavljanja poslova na tržištu i u tržišnim uvjetima koji se ne financiraju iz proračuna.

Uplata vlastitih prihoda ne uplaćuje se u proračun Županije temeljem čl.19. Odluke o izvršenju Proračuna Koprivničko-križevačke županije za 2016.

U 2016. Godini planira se proizvoditi i ostvariti prihode od;

1. Sjetva kukuruza za kukuruznu silažu -9 ha

2. Kukuruz za pokus -1 ha

3. Pšenica merkantilna 5. ha-rod 2016.

4. Pšenica sjetva 2016- 5 ha

5. Podizanje novih livada te održavanje postojećih-19 ha

6. Voćnjak-jabuke-2 ha

7. Vinograd-430 trsova

8. Povrće iz školskog vrta

Očekivani prinos kukuruzne silaže upotrijebit će se za ishranu stoke u govedarskom praktikumu.

Kukuruz iz pokusa planiran je za prodaju kao i pšenica, jabuke, grožđe i povrće iz školskog vrta.

Prinosi od livada ( sjenaža, sjeno)utrošit će se za ishranu stoke u govedarskom praktikumu.

Prihodi od vlastite proizvodnje koristit će se prvenstveno za osiguranje odvijanja redovnog poslovanja praktikuma kao i za odvijanje redovnog nastavnog procesa, ako se to isto neće moći osigurati minimalnim standardom, te za financiranje aktivnosti iz Programa rada škole,

Za nabavu nefinancijske imovine u Program 1033 Potrebe iznad zakonskog standarda- K 100040 u iznosu 336.800,00 kuna i to za nabavu:

1. Inoks kada za salamuru

2.Prkolica za stajski gnoj

3.Nosač bala

4.Sijačica za kukuruz

5.Računala i računalna oprema

6.Uredski namještaj

7.Ostali višegodišnji nasadi

***6. Izvještaji o postignutim ciljevima i rezultatima programa temeljenim na pokazateljima uspješnosti iz nadležnog proračunskog korisnika u prethodnoj i tekućoj godini.***

Ostvareno je redovno odvijanje nastavnog procesa.

408 učenika uspješno je završilo nastavnu godinu , dio učenika nastavio je školovanje na željenim fakultetima a većina učenika ostaje na svojim poljoprivrednim gospodarstvima.

U tekućoj godini u programe škole uključeno je oko 390 učenika . U školsku godinu upisano je 110 učenika od planiranih 128 učenika.

Zaposlenici su se stručno usavršavali na seminarima i stručnim aktivima ali ne u dovoljnoj mjeri zbog nedostatka novčanih sredstava. 1 profesora se promoviralo u zvanje mentora, a dosad ih je promovirano ukupno 6 mentora i

2 savjetnika.

U 2015.nabavljena je nova oprema u vrijednosti od 190.724,00 kn iz vlastitih prihoda od obavljanja vlastite djelatnosti u praktikumima škole, nastavni materijal i pribor, i izvršene su usluge tekućeg održavanja zgrada i opreme.

U 2015.učenici naše škole bili su uključeni u projekte Erasmus+,namijenjene učenicima poljoprivrednih zanimanja s ciljem stjecanja i povećanja stručnih i poduzetničkih kompetencija, upoznavanje novih tehnologija u proizvodnji, povećanje samostalnosti, bolje međukulturne komunikacije, upoznavanje kultura, načina života i običaja zemlje domaćina. Naša škola bila je domaćin učenicima iz Makedonije i Mađarske a naši učenici bili su u Poljskoj.

Ciljevi i zadaci u 2016. Godini su unaprjeđenje odgojno-obrazovnog rada, te nastojimo poboljšati prolaznost prijedlogom mjera za stvaranje edukativnih uvjeta rada i mjera za unapređivanje;

Kontinuirano raditi na intenziviranju suradnje roditelja sa školom kroz skupne radionice i pojedinačne razgovore.

Pojačano raditi na motivaciji učenika za kvalitetno učenje kroz edukaciju nastavnika u pedagoško psihološkom i didaktičko - metodičkom području.

Stalno razvijati komunikaciju između učenika i nastavnika u pogledu jasnoće ciljeva nastave, zadataka, sadržaja i očekivanja.

U okviru škole osigurano je kontinuirano stručno usavršavanje putem školske knjižnice.

Dinamična suradnja sa srodnim školama sličnog programa razvoja koja uključuje razmjenu ljudskih resursa( nastavnika i učenika).

Predsjednica Školskog odbora:

Vlasta Leskovar, prof.